《慎节》
明代·徐庸

人禀天地气，生质无不宜。问学既己辅，大节期勿亏。

勿亏实伊既，五伦日孜孜。造次惟克念，战竞能自持。

斯乃谓慎节，圣贤无越兹。勉旃其惓惓，味之以声诗。

作者简介：徐庸，字用理，吴郡人。采辑永乐至正统四代之诗，为《湖海耆英集》一十二卷、《南州诗集》五卷（小辋川乌丝栏钞本）、《高太史大全集十八卷》等。